Politsei- ja Piirivalveameti kohta tehtavate

uurimistööde läbiviimise korra

lisa 2

**KONFIDENTSIAALSUSLEPING**

**(sõlmitud teadustöö tegemiseks)**

**Politsei- ja Piirivalveamet**, keda esindab peadirektori 07.11.2024 käskkirja nr 1.1-1/176 alusel strateegiabüroo juht Martin Luige (edaspidi PPA),

ja

**Ees- ja perekonnanimi** (isikukood), kes õpib/töötab …… (edaspidi Uurimistöö läbiviija) (edaspidi ka eraldi Pool või koos Pooled) sõlmisid käesoleva konfidentsiaalsuslepingu (edaspidi Leping) alljärgnevas:

**1**. **Lepingu eesmärk ja ese**

1.1 Lepingu eesmärk on reguleerida PPA poolt Uurimistöö läbiviijale uurimistöö läbiviimiseks teemal [**Uurimistöö pealkiri**] (edaspidi Uurimistöö) edastatud konfidentsiaalse teabe kasutamist ja kaitset ning piirata selle kasutamist ainult Uurimistööks.

1.2. Konfidentsiaalseks teabeks (edaspidi Juurdepääsupiiranguga teave) Lepingu tähenduses loetakse kogu PPA poolt Uurimistöö läbiviijale avaldatud Uurimistöö tegemiseks vajalik teave, sõltumata selle talletamise või edastamise vormist, sh:

1.2.1 [**Uurimistöö läbiviijale edastatava teabe sisu võimalikult detailne kirjeldus**]

1.2.2 muu teave, mille osas on mõistlik eeldada, et see on Juurdepääsupiiranguga teave.

1.3 Juurdepääsupiiranguga teabeks ei loeta teavet, mis Lepingu sõlmimise hetkel on avalik, seadusest tulenevalt avaldatud või seaduslikult saadud kolmandalt isikult.

**2. Uurimistöö läbiviija kohustused**:

2.1 Konfidentsiaalsuskohustuse täitmiseks kohustub Uurimistöö läbiviija:

2.1.1 kasutama Juurdepääsupiiranguga teavet ainult Uurimistöö tegemiseks, lähtudes isikuandmete kaitset reguleerivates õigusaktides sätestatud põhimõtetest;

2.1.2 mitte avaldama ega edastama Juurdepääsupiiranguga teavet kolmandatele isikutele;

2.1.3 hoidma Juurdepääsupiiranguga teavet saladuses ning tagama, et seda ei avaldata mistahes isikutele ega tehta teatavaks muul viisil;

2.1.4 esitama Uurimistöö tulemused selliselt, et Juurdepääsupiiranguga teave ei muutuks tuvastatavaks.

2.1.5 kustutama Juurdepääsupiiranguga teabe saamise eesmärgi saavutamisel isikustatud andmed ning vajadusel andmekandjad hävitama, vältimaks isikustatud andmete taastamise võimaluse;

2.1.6 esitama avalikus versioonis ainult üldistatud andmeid, ilma Juurdepääsupiiranguga teavet avalikustamata või eemaldama avalikust versioonist Juurdepääsupiiranguga teabe;

2.1.7 korraldama Uurimistöö retsenseerimise ja kaitsmise selliselt, et Juurdepääsupiiranguga teave ei saaks avalikuks;

2.1.8 taotlema Uurimistöö repositooriumisse lisamisel Uurimistööle piiratud juurdepääsu staatust.

**3. PPA õigused:**

3.1 PPA-l on õigus

3.1.1 tutvuda Uurimistööga enne selle kaitsmisele või kinnitamisele esitamist ja teha Uurimistöö läbiviijale järgimiseks kohustuslikke ettepanekuid Juurdepääsupiiranguga teabe kaitsmiseks.

3.1.2 nõuda, et Uurimistööle kehtestatakse seadusest tuleneva tähtajaga juurdepääsupiirang, mida pikendatakse juhul, kui piirangu kehtestamise põhjus püsib.

**4. Vastutus**

4.1 Uurimistöö läbiviija vastutab PPA ees Juurdepääsupiiranguga teabe kolmandatele isikutele avaldamise eest.

4.2 Uurimistöö läbiviija poolt konfidentsiaalsuskohustuse täitmata jätmise puhul on PPA-l õigus Uurimistöö läbiviijalt nõuda ja Uurimistöö läbiviijal on kohustus tasuda iga vastava juhtumi korral leppetrahvi kuni 500 (viissada) eurot. PPA õigus nõuda konfidentsiaalsuskohustuse täitmata jätmise eest leppetrahvi on tähtajatu. Uurimistöö läbiviija kohustub tasuma leppetrahvi 14 kalendripäeva jooksul vastava nõude saamisest arvates. PPA-l on õigus esitada leppetrahvi nõue kahe kuu jooksul konfidentsiaalsuskohustuse rikkumisest teadasaamisest.

4.3 Lepinguga võetud konfidentsiaalsuskohustuse rikkumisel on Uurimistöö läbiviija kohustatud lisaks ühekordse leppetrahvi tasumisele hüvitama PPA-le tekitatud kahju ulatuses, mida leppetrahv ei katnud. Kahjuks loetakse muuhulgas PPA poolt kolmandatele isikutele teabe saaja tekitatud kahju hüvitamisel kantud kulutused. Uurimistöö läbiviija kohustub PPA-le kahju hüvitama 30 kalendripäeva jooksul vastava nõude saamisest arvates.

4.4 Juhul, kui Uurimistöö läbiviija viivitab leppetrahvi ja kahju hüvitamise tasumisega, lisandub tasumata summale viivis 0,1% iga tasumisega viivitatud kalendripäeva eest.

4.5 Kui Uurimistöö läbiviija rikub Lepingut, peab ta lõpetama Lepingut rikkuva tegevuse PPA esimesel nõudmisel ja tegema koheselt oma parima võimaliku soorituse kõrvaldamaks kahju, mida ta on rikkumisega PPA-le tekitanud.

**5. Teated**

5.1 Pooltevahelised Lepinguga seotud teated peavad olema edastatud kirjalikku taasesitamist võimaldavas vormis Lepingus määratletud kontaktaadressidel Uurimistöö läbiviijale ja PPA-le.

5.2 Teade loetakse kätteantuks e-kirja saatmise kuupäevast või kui teade on saadetud tähitud kirjaga teise Poole poolt näidatud aadressil ja postitamisest on möödunud 5 (viis) kalendripäeva.

**6. Lõppsätted**

6.1. Uurimistöö läbiviija kohustus kaitsta Juurdepääsupiiranguga teavet on tähtajatu.

6.2 Leping jõustub selle allkirjastamisel Poolte poolt ning kehtib tähtajatult.

6.3 Lepingu lahutamatuks osaks on pooltevahelised kirjalikud teated ja lepingu muudatused. Lepingu muudatused sõlmitakse Lepingu lisadena, mis jõustuvad nende allkirjastamisel Poolte poolt või Poolte määratud tähtajal.

**POOLTE REKVISIIDID**

**Politsei- ja Piirivalveamet Uurimistöö läbiviija**